Fejrowanié swiãta ùstanowionégò na wdôr pierszi nadczidczi w pismie ò Kaszëbach òni mają ùdbóné łońsczégò rokù sparłãczëc z roscącym zajinteresowanim mieszkańców aktiwnym spãdzywanim czasu. Biég Jednotë Kaszëbów gmina òrganizëje ze stowôrą Kaszëbskô Jednota i przë pòmòcë môlowëch klubów i òrganizacjów. W drëdżi edicje to dô wicy wariańtów do wëbraniô. W szpùr mògą rëgnąc lubińcowie nordic walking, òkróm łońsczich 5 km to dô téż dwa razë dłëgszi distans dlô biegaczów. Rozegracjã zaczną nômłodszi ùczãstnicë – òni mają do pòkònaniô 1238 métrów – klarowôł Janusz Nowicczi z Ceńtrum Kùlturë, Promòcje i Spòrtu. W jinternetowëch zapisach sã zadeklarowało wnet 350 lëdzy. To sã jesz mòże przed sztartã zapisac. Bióro miónków w Gardowim Ùrzãdze we Wiôldżi Wsë mdze fąkcjonowac 17 strëmiannika òd 6 wieczór do ósmi i w sobòtã przed rozegracją òd dzewiąti do pół dwanôsti.